**Կամիլ Գրասինո** (ֆր.՝ Camille Grassineau, սեպտեմբերի 10, 1990(1990-09-10), Բերժերակ), ֆրանսիացի ռեգբիստուհի, խաղում է պաշտպանի (կենտրոնական) դիրքում կանանց ռեգբիի «Ստադ Ֆրանսե» ակումբի, Ֆրանսիայի ռեգբի-15 և ռեգբի-7 ազգային հավաքականներում։ 2014 և 2018 թվականների Վեց ազգերի գավաթի չեմպիոն և Մեծ սաղավարտի հաղթող, 2014 և 2017 թվականների աշխարհի առաջնությունների բրոնզե մեդալակիր, 2020 թվականի Օլիմպիական խաղերի արծաթե մեդալակիր։

Կենսագրություն
--------------

Հայր և պապ նախկինում խաղացել են Բելվես քաղաքի «Ստադ Բելվեզուա» ակումբում։ Սովորել է Պիեռ Ֆանլակի անվան քոլեջում։ Ընդունվել է Բորդոյի համալսարանի Ֆիզկուլտուրայի և սպորտի ֆակուլտետ, ստացել է STAPS մարզիչի արտոնագիր 2014 թվականին և ընդունվել է Բորդոյում սպորտի ուսուցիչների դասընթացներին։

Իր կարիերան Կամիլը սկսել է «Բորդո ԷՏուդյան» ուսանողական ակումբում, ավելի ուշ դարձել է կանանց «Ստադ Բորդլե» ակումբի խաղացող, 2017 թվականին տեղափոխվել է «Ստադ Ֆրանսե»։ 2012 թվականին «Ստադ Բորդլեի» կազմում հաղթել է Ֆրանսիայի երկրորդ դիվիզիոնում (Էլիտ 2) և երկու տարի խաղացել է էլիտար դիվիզիոնում թիմի հետ, մինչև կրկին Էլիտ 2 անցնելը։

Տասնինը տարեկանում Կամիլն առաջին անգամ ընդգրկվել է ռեգբիի հավաքականում.։ 2012 թվականի նոյեմբերին նշել է նորամուտը Ֆրանսիայի ռեգբիի հավաքականում անգլիացիների դեմ խաղում։ 2014 թվականին Ֆրանսիայի հավաքականի կազմում դարձել է Վեց ազգերի գավաթի խաղարկության չեմպիոն՝ հաղթելով Մեծ սաղավարտը և աշխարհի գավաթի բրոնզե մեդալակիր, սակայն Ավստրալիայի դեմ խաղում ստացած ուղեղի ցնցման պատճառով մրցաշարի վերջին երկու հանդիպումներին չի մասնակցել։ Նույն թվականին նա պայմանագիր է կնքել Ֆրանսիայի ռեգբիի ֆեդերացիայի հետ՝ Օլիմպիադային նախապատրաստվելու շրջանակներում ռեգբի-7 հավաքականում հանդես գալու վերաբերյալ։

Ռեգբի-7 հավաքականի կազմում Կամիլը հանդես է եկել 2013 թվականի աշխարհի առաջնությունում և Ռիո դե Ժանեյրոյի Օլիմպիական խաղերում՝ հանդես գալով հարձակման գծում կամ վինգի դիրքում։ 2016 թվականի օգոստոսի 6-ին Ռիո դե Ժանեյրոյի ժամանակով ժամը 11:00-ին Ֆրանսիայի և Իսպանիայի հավաքականների մրցախաղով մեկնարկել է ռեգբիի օլիմպիական մրցաշարը, որտեղ 3-րդ րոպեին Կամիլը բացել է հանդիպման հաշիվը՝ առաջին փորձը գրանցելով օլիմպիական ռեգբի-7-ի պատմության մեջ և հավաքելով առաջին միավորները։ Ընդհանուր առմամբ մրցաշարում Կամիլը մասնակցել է 6 խաղի և կատարել երեք փորձ, մեկը Նոր Զելանդիայի և մյուսը ԱՄՆ-ի դեմ (արդյունքը եղել է 6-րդ տեղը)։

2017 թվականին Կամիլը դարձել է Իռլանդիայում անցկացվող աշխարհի առաջնության բրոնզե մեդալակիր՝ հայտնվելով հայտացուցակում Ջեսի Տրեմուլերի փոխարեն։ 2017 թվականի նոյեմբերի 10-ին նշել է նորամուտը ֆրանսիական «Բարբարիանս» կանանց ակումբում «Մանսթերի» դեմ խաղում, որն անցկացվել է Տոմոնդ-պարկում։

2021 թվականին դարձել Է Տոկիոյի Ամառային օլիմպիական խաղերի արծաթե մեդալակիր։

Ձեռքբերումներ
-------------

* 2-րդ դիվիզիոնի չեմպիոն
* Վեց ազգերի գավաթի չեմպիոն - 2014, 2018
* Մեծ սաղավարտի հաղթող - 2014, 2018
* Աշխարհի առաջնության բրոնզե մեդալակիր - 2014, 2017
* Ռեգբի-7-ի աշխարհի առաջնության արծաթե մեդալակիր - 2018
* Օլիմպիական խաղերի արծաթե մեդալակիր

Ծանոթագրություններ
------------------

1. 1 2
2. ↑  Guide de l'équipe de France olympique - JO 2016(ֆր.)
3. 1 2 3 4 5 6 7 8  «Camille Grassineau de l'énergie à revendre» (ֆրանսերեն). lamphibordelais.fr. 2014 թ․ հոկտեմբերի 16. Արխիվացված է օրիգինալից 2016 թ․ օգոստոսի 17-ին. Վերցված է 2016 թ․ օգոստոսի 11-ին.
4. ↑  «Mondial de rugby féminin : la France termine en bronze, la Nouvelle-Zélande titrée» (ֆրանսերեն). Le Parisien. 2017 թ․ օգոստոսի 26. Վերցված է 2017 թ․ օգոստոսի 30-ին.
5. 1 2 3  «Belvès (24) : elle sera aux Jeux de Rio» (ֆրանսերեն). Sud Ouest. 2016 թ․ հունիսի 3. Վերցված է 2016 թ․ օգոստոսի 11-ին. `{{cite web}}`: Italic or bold markup not allowed in: `|publisher=` (օգնություն)
6. 1 2  «Camille Grassineau - Coupe du monde de rugby» (ֆրանսերեն). cfasat.fr. 2014 թ․ օգոստոսի 29. Արխիվացված է օրիգինալից 2016 թ․ օգոստոսի 11-ին. Վերցված է 2016 թ․ օգոստոսի 11-ին.
7. ↑  «Stade Français - Pink Rockets - Rugby Féminin Paris» (ֆրանսերեն). РК «Стад Франсе». Արխիվացված է օրիգինալից 2017 թ․ օգոստոսի 10-ին. Վերցված է 2017 թ․ օգոստոսի 10-ին.
8. ↑  «Camille Grassineau». Région Aquitaine Limousin Poitou-Charentes. 2016 թ․ հուլիսի 28. Արխիվացված է օրիգինալից 2016 թ․ օգոստոսի 16-ին. Վերցված է 2016 թ․ օգոստոսի 11-ին.
9. ↑  «[Portrait VII féminin 2/13] Grassineau, le couteau-suisse». Midi Olympique. 2016 թ․ հուլիսի 25. Վերցված է 2016 թ․ օգոստոսի 11-ին.
10. ↑  Ivan Petros (2016 թ․ օգոստոսի 7). «JO Rio 2016 - Rugby : la France a assuré et est rentrée dans l'histoire». Rugbyrama. Վերցված է 2016 թ․ օգոստոսի 11-ին.
11. ↑  «Jessy Trémoulière (France) forfait pour la Coupe du monde, Camille Grassineau en renfort». Rugbyrama. 2017 թ․ հուլիսի 30. Վերցված է 2017 թ․ օգոստոսի 2-ին.
12. ↑  «Barbarians Féminines : Trois françaises à l'honneur». Французская федерация регби. 2017 թ․ նոյեմբերի 2. Վերցված է 2017 թ․ օգոստոսի 28-ին.

Արտաքին հղումներ
----------------

* Կամիլ ԳրասինոԻնստագրամում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Ֆեյսբուք · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | EspritBleu · Olympic Channel · ՄՕԿ |

 |